Dalmatian

Dalmatian on lähinnä Ne Pece -tarinoissa esiintyvä Merivoimien lippueamiraali, joka on käytökseltään varsin koiramainen. Hän on Chopperin tavoin mieltynyt hybridimuotoonsa ja käyttää aina dogedogemarjamuotoaan.
== Ystävyys kapinoitsijoiden saarella ==
Dalmatian tutustui kapina-armeijan saarella Valkoparran koiraan nimeltä Stefan, ja he yrittivät molemmat merkkailla saaren omaksi reviirikseen. He kuitenkin antoivat periksi, nuuhkivat toistensa pyllyjä ja ystävystyivät. Dalmatian oli lähetetty saarelle kukistamaan kapina-armeija, ja hän onnistui mahdottomalta kuulostavassa tehtävässään uuden ystävänsä ansiosta. Stefan kuitenkin lopetettiin, sillä merirosvon koiralle ei voitu suoda kunniaa. Dalmatian saatiin nopeasti tyytyväiseksi tarjoamalla tälle erittäin mehevä puruluu.
== Palloleikkejä päämajan lieppeillä ==
Kun Very Good jakaantui pieniksi palloiksi Sengokun buddhaiskun takia, järjestettiin Marinefordin saarella pääsiäispitoinen pallometsästys. Dalmatian oli sen verran röyhkeä, että hän nappasi Hiirelän vaivalla esiin kaivamat Very Goodin palaset itselleen. Pian hän kuitenkin sai ansionsa mukaan, kun T-Bone sekä John Giant teki hänelle samoin. 
Myöhemmin kun Djabra ilmaantui paikalle hukkafetissinsä saattelemana, haistoi Dalmatian alfauroksen läsnäolon ja virkosi. Hän ei väsymyksensä takia jaksanut taistella, ja päättikin ennemmin ystävystyä Djabran kanssa. Dalmatianin epäsäännöllisen ruokailutottumuksen takia piti hän mukanaan ruokakuppia, ja maalasi siihen ennen hänen ja Djabran yhteistä ruokailuhetkeä uuden ystävänsä nimen omansa rinnalle. Sattumoisin Very Goodin pallerot lensivät kaksikon luokse ja molemmat alkoivat kopitella ja leikkiä niillä. Palkkioksi molemmat saivat yhteisen luksuskoirankopin, josta he olivat erittäin tyytyväisiä.
Category:Merivoimat
Category:Pirunmarjakäyttäjät
Category:Fauna